
1. Úvodné identifikačné údaje

	Názov a adresa školy
	Stredná priemyselná škola strojnícka, 

Duklianska 1, 080 04 Prešov

	Názov školského vzdelávacieho programu
	Strojárstvo – grafické systémy

	Kód a názov ŠVP
	23 Strojárstvo a ostatná kovospracúvacia výroba

	Kód a názov študijného odboru
	2381 M  strojárstvo

	Dĺžka štúdia
	4 roky

	Forma štúdia
	denná

	Stupeň vzdelania
	úplné stredné odborné vzdelanie 

	SKKR/EKR
	4

	Vyučovací jazyk
	slovenský

	Druh školy
	štátna

	Dátum schválenia ŠkVP
	28.08.2025

	Platnosti SkVP
	Od 01.09.2025 počnúc 1. ročníkom 




RNDr. Hedviga Rusinková

riaditeľka školy
Záznamy o inovácii školského vzdelávacieho programu

	Platnosť ŠkVP

Dátum
	Inovácia ŠkVP

2. Ciele a poslanie výchovy a vzdelávania

Cieľom našej školy je odovzdávať žiakom všeobecné a odborné vedomosti, praktické zručnosti a sprostredkovať informácie o najnovších trendoch z oblasti vedy a techniky. Podporujeme u nich flexibilitu, tvorivosť a kritické myslenie, vzťah k samostatnej a tímovej práci. Formulujeme ich postoje, vedieme ich k dodržiavaniu etických a ľudských princípov. Snažíme sa ich pripraviť na zmysluplný osobný, občiansky a pracovný život, na lepšie uplatnenie na trhu práce a na celoživotné vzdelávanie.

Cieľom výchovy a vzdelávania je aj :

. rozvíjanie kľúčových kompetencií žiaka:

· spôsobilosť konať samostatne v spoločenskom a pracovnom živote,

· spôsobilosť interaktívne používať vedomosti, informačné a komunikačné technológie, komunikovať v štátnom, materinskom a cudzom jazyku,

· schopnosť pracovať v rôznorodých skupinách.

a. podpora talentu, záujmov a osobnosti žiaka s cieľom:
· rešpektovať slobodu osobnosti žiaka

· klásť dôraz na aktivitu žiaka, 

· zapájať sa do školských a mimoškolských aktivít, projektov  zameraných na zmysluplné trávenie voľného času a osvojovanie si takých kompetencií, ktoré prispievajú k lepšej príprave žiakov na výkon povolania , či vysokoškolské štúdium.
3. zameranie školy

Stredná priemyselná škola strojnícka, Duklianska 1, Prešov je strednou odbornou školou v Prešovskom samosprávnom kraji. Nachádza sa na hlavnej prešovskej križovatke. 

Viac ako 60 rokov si škola udržiava dobrú pozíciu v poskytovaní odborného vzdelávania v oblasti strojárstva. Neskôr v súvislosti s rozvíjajúcimi sa trendami priemyslu a potrebami trhu práce začala ponúkať vzdelávanie aj v oblasti techniky a prevádzky dopravy i mechatroniky.  Máme nadviazanú spoluprácu so zamestnávateľmi, u ktorých naši žiaci vykonávajú praktické vyučovanie na pracovisku zamestnávateľa a súvislú odbornú prax. Pre zlepšenie vzdelávacej infraštruktúry školy sa zapájame do projektov. Na základe analýzy školy, potrieb a požiadaviek trhu práce profilujeme smerovanie školy. 

3.1
Materiálno-technické a priestorové podmienky

Kapacitne je škola prispôsobená na 5 tried v ročníku t.j. celkom 20 tried s maximálnym počtom žiakov 600.  Na výučbu všetkých študijných odborov má škola veľmi dobré priestorové podmienky. K dispozícii je 44 učební z nich 19 je odborných – 11 je vybavených PC na vyučovanie informatiky, grafických počítačových systémov (tvoria jeden pavilón grafických systémov), ekonomiky a aj na vyučovanie jazykov. Svoju úlohu si plnia novovybudované laboratóriá pre elektroniku, autoelektroniku a mikroprocesorovú techniku, automatizáciu a kontrolu a meranie.  Učitelia majú počítače pripojené na internet k dispozícii aj vo svojich kabinetoch. Dielenské priestory slúžia všetkým študijným odborom, dielne boli v poslednom čase zrekonštruované. Telovýchovné priestory pozostávajúce z dvoch telocviční,  bazéna, sauny, posilňovne, futbalového ihriska a miniihriska  s umelou trávou umožňujú  kvalitnú fyzickú aktivitu na hodinách telesnej výchovy i v rámci krúžkovej činnosti. Interiér školy bol komplexne zrekonštruovaný. Žiaci majú k dispozícii bufet a priestory na oddych. 
3.2
Charakteristika pedagogického zboru

Realizácia školského  vzdelávacieho programu vo výchovno-vzdelávacom procese si vyžaduje zodpovedajúce    personálne    podmienky,    ktoré    by   zabezpečili    efektívnosť  vzdelávania a vytváranie spolupracujúcich sociálnych vzťahov medzi účastníkmi procesu vzdelávania. Ide o nasledujúce cieľové podmienky, ku ktorým majú školy smerovať. 
Pedagogickí zamestnanci spĺňajú kvalifikačné požiadavky stanovené zákonom, preukazujú   odborné   a pedagogicko-psychologické   spôsobilosti,   ktoré   využívajú   pri pedagogickej komunikácii, motivácii žiakov, ich diagnostikovaní, hodnotení, pozitívnom riadení triedy a udržaní neformálnej disciplíny, riadia svoj sebarozvoj a celoživotné učenie v odbornej oblasti a osobnostnom raste, sú   ako   súčasť   kolektívu   schopní   vzájomnej   efektívnej   a ľudsky  podporujúcej komunikácie, spolupráce, práce v tímoch a kooperatívneho riešenia problémov. 

Odbornú pomoc žiakom a rodičom poskytujú: výchovný poradca, školský psychológ, školský digitálny koordinátor a koordinátori prevencie rôznych patologických prejavov. Vážnejšie problémy sa riešia v kooperácii s Centrom poradenstva a prevencie po dohode so zákonnými zástupcami žiakov .

Vedúci pedagogickí zamestnanci svojimi manažérskymi spôsobilosťami vytvárajú predpoklady pre fungujúce, motivované spolupracujúce spoločenstvo v škole s náročnou profesionálnou klímou a podporujúcim prostredím. Vytvárajú  podmienky  pre svoj  odborný a osobnostný  rast,  ako aj všetkých  členov kolektívu vzhľadom na ich osobný záujem a potreby školy.
3.3
Profesijný rozvoj pedagogických zamestnancov

Každý pedagogický a odborný zamestnanec školy má možnosť zúčastňovať sa ďalšieho vzdelávania v súlade s potrebami školy. Formy ďalšieho vzdelávania sú rôzne od osobnej účasti najčastejšie v Národnom inštitúte vzdelávania a mládeže (NIVAM) až po dištančné e-learningové.

Záujem o ďalšie vzdelávanie učiteľov sa zisťuje podľa ponuky NIVAM a ten sa zosúladí s potrebami školy, plán tvorí prílohu plánu práce školy. Veľa učiteľov sa vzdelávalo a získalo ďalšie odborné a jazykové kompetencie v rámci projektov, do ktorých sa škola zapája. Prostredníctvom projektu Erasmus+ to sú jazykové a štruktúrované kurzy a job shadowing do zahraničia. Školský digitálny koordinátor pripravuje aktualizačné vzdelávania pre učiteľov súvisiace s digitalizáciou školstva a poskytuje učiteľom odborné poradenstvo. V rámci zabezpečenia odborného vzdelávania učiteľov odborných predmetov prebieha spolupráca s firmami SOVA Digital a.s., DIDACTIC Martin, s.r.o., MDJ,s.r.o., SIMAP GROUP a.s. a ATS Industrial Automation.

Každoročne škola organizuje rozvojové a poradenské aktivity:

· aktualizačné vzdelávanie zamerané na udržiavanie alebo obnovovanie profesijných kompetencií potrebných na výkon pracovnej činnosti alebo na získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo získanie nových vedomostí a zručností v konkrétnej oblasti pracovnej činnosti, 

· preventívne psychologické poradenstvo zamerané na predchádzanie a zvládanie agresivity, sebapoznanie a riešenie konfliktov. 

Vzdelávanie pedagogických zamestnancov sa organizuje všetkými dostupnými formami. Individuálne vzdelávanie učiteľov prebieha aj prostredníctvom hospitačnej činnosti,  samoštúdiom, workshopov pre učiteľov, sledovaním aktuálneho vývoja v oblasti príslušnej odbornosti a v pedagogike.
3.4
Dlhodobé projekty 
Škola je zapojená do projektov:

IROP – Zlepšenie vzdelávacej infraštruktúry Strednej priemyselnej školy strojníckej, Duklianska 1, Prešov – zameraný na modernizáciu materiálno technického vybavenia a na stavebné úpravy a rekonštrukciu budovy školy – strechy všetkých objektov školy, elektroinštaláciu školy a sociálne zariadenia.
Debarierizácia SPŠ strojníckej, Duklianska 1, Prešov – zameraný na odstránenie architektonických bariér školy, na vytvorenie bezbariérového prostredia a na dostupnosť, rozvoj, realizáciu a kvalitu inkluzívneho vzdelávania na škole.
IÚI – Zlepšenie vzdelávacej infraštruktúry Strednej priemyselnej školy strojníckej, Duklianska 1, Prešov – II. etapa – zameraný na zlepšenie prístupu k inkluzívnym a kvalitným službám v oblasti vzdelávania, odbornej prípravy a celoživotného vzdelávania rozvíjaním dostupnej infraštruktúry vrátane posilňovania odolnosti pre dištančné a online vzdelávanie a odbornú prípravu.
Zlepšenie stredného odborného školstva v Prešovskom samosprávnom kraji – II. etapa - cieľom projektu je zvýšenie kvality odborného vzdelávania a prípravy prepojením vzdelávacieho systému s potrebami trhu práce, zapojením zamestnávateľov do tvorby a inovácie obsahu vzdelávania rozvíjaním profesionálnych zručností a kompetencií pedagogických zamestnancov a podporou inkluzívneho prostredia v školách.
NP – Zmiernenie dopadu pandémie ochorenia COVID-19 na vzdelávací proces v stredných školách vrátane zlepšenia dostupnosti vzdelávania – zameraný na zvýšenie inkluzívnosti a rovnaký prístup ku kvalitnému vzdelávaniu a zlepšenie výsledkov a kompetencií žiakov.
Erasmus+ – cieľom projektu je podporiť vzdelávaciu mobilitu jednotlivcov, ako aj spoluprácu, kvalitu, inklúziu a rovnosť, excelentnosť, tvorivosť a inováciu na úrovni organizácie a politiky v oblasti vzdelávania a odbornej prípravy.
NP – Podpora pomáhajúcich profesií III – zameraný na financovanie podporných profesií v škole, konkrétne pozície školský digitálny koordinátor.
3.5
Medzinárodná spolupráca

Medzinárodná spolupráca našej školy má dlhodobú tradíciu. Už od roku 1958 sú našimi partnermi školy z Českej republiky, Maďarska, Poľska, či Talianska alebo Veľkej Británie. Prelomovým bol rok 2016 kedy sme sa začali zapájať aj do projektov v programe Erasmus+ a vysielali našich pedagógov na rôzne odborné kurzy za účelom skvalitnenia ich profesionálnych kompetencií. 

K intenzívnejšej aktivite našej školy na európskej úrovni došlo po získaní Akreditácie v programe Erasmus+ v roku 2020. Stratégiou internacionalizácie školy sme sa zaviazali pravidelne sa podieľať na medzinárodných aktivitách a úspešne sa nám darí každoročne vysielať našich pedagógov na rôzne odborné kurzy a realizovať pozorovania pri práci na zahraničných školách. Zároveň do mobilít zapájame aj žiakov všetkých našich odborov absolvovaním dvojtýždňovej žiackej odbornej stáže v krajinách ako Česká republika, Španielsko, či v súčasnosti aj Fínsko, Belgicko, Chorvátsko a Poľsko.

Participáciou našej školy na európskych mobilitách sme umožnili našim žiakom zlepšiť si svoje odborné kompetencie, nadobudnúť profesijnú zručnosť, ale aj zdokonaliť sa v cudzom jazyku a lepšie sa tak pripraviť pre domáci aj európsky trh práce. Učitelia majú možnosť získať nové poznatky v rámci svojej aprobácie, zdieľať najnovšie inovačné trendy vo svojom odbore, zlepšiť a aktualizovať svoj vyučovací proces a tým aj viac motivovať žiakov k získavaniu nových vedomostí. Za posledné 3 roky sa na mobilitách v zahraničí zúčastnilo 78 žiakov v doprovode 16. učiteľov a na mobilitách pre pedagógov 23 učiteľov.
3.6
Spolupráca s rodičmi, sociálnymi partnermi a inými subjektami

Spolupráca s rodičmi je mimoriadne významná, i keď v poslednom čase je zaznamenávaná strata záujmu rodičov o vzdelávanie ich detí súdiac z ich nízkej návštevnosti triednych aktívov. Realizuje sa pravidelnými stretnutiami rodičov s triednymi učiteľmi a stretnutiami rady rodičov s vedením školy. Rada rodičov pozostáva zo zástupcov všetkých tried, ktorí sa pravidelne stretávajú minimálne 3 krát v školskom roku. Rodičia na stretnutiach sprostredkúvajú informácie zo života jednotlivých tried, vyjadrujú sa k udalostiam školy, schvaľujú rozpočet a použitie finančných príspevkov ZRPŠ, dostávajú informácie o výchovno vzdelávacom proces na škole. Rodičia sú  informovaní o aktuálnom dianí na škole, o pripravovaných akciách prostredníctvom stránky školy https://spspo.edupage.org/ / a sociálnych médií školy (Facebook, Youtube, Instagram).

Spolupráca so zamestnávateľmi – nadviazali sme úzku spoluprácu so strojárskymi, mechatronickými a dopravnými firmami v rámci praktického vyučovania: RAIS-Slovakia, TOMARK, AWU, KADAKO, KOVO Raslavice, KOVOTIP Ľubotice, INGMETAL, KIPECH Mounting, ZVL-Auto, s.r.o., MOTOR CAR, s.r.o., JAK TRANS, s.r.o., MOTOSPOL SK, s.r.o., AUTOPARK, PO CAR, s.r.o., AUTOSERVIS MR, s.r.o., Spinea Technologies, PVS Computer, PROCONT s.r.o.  Žiaci druhého a tretieho ročníka v týchto firmách vykonávajú súvislú odbornú prax. V treťom ročníku prebieha praktické vyučovanie na pracovisku zamestnávateľa.

Veľmi plodná je spolupráca s UNICEFom, Slovenským červeným krížom, Úniou nevidiacich Slovenska.  Žiaci školy sa každoročne podieľajú na aktivitách týchto združení.
3.7
Záujmová činnosť
Bohatá je aj záujmová činnosť, k dispozícii sú technické, športové, prírodovedné a umelecké krúžky. V každom školskom roku sa žiaci zúčastňujú niekoľkých výchovných koncertov, divadelných  a filmových predstavení, autosalónov, prezentácie knižničných noviniek, poznávacích zájazdov do Krakowa a Oswienčima, Viedne. Víťazi školských kôl jazykových olympiád, športových súťaží, stredoškolskej odbornej činnosti, ZENIT-u, Technickej myšlienky roka  postupujú do vyšších kôl. V rámci odbornej praxe sú súčasťou výuky aj exkurzie  do blízkych  firiem. K pravidelným podujatiam patrí slávnosť imatrikulácie študentov prvého ročníka, rozlúčka študentov 4. ročníka so školou a s ňou spojené oceňovanie absolventov v rôznych kategóriách. 
Charakteristika školského vzdelávacieho programu 

Cieľom školského vzdelávacieho programu  študijného odboru  strojárstvo na Strednej priemyselnej škole strojníckej v Prešove je vzdelávanie a výchova kvalifikovaných odborníkov pre všetky odvetvia národného hospodárstva, kde sa vyrábajú, opravujú, obsluhujú a používajú stroje a technické zariadenia. Široké profilovanie absolventov so zameraním na kľúčové kompetencie umožňuje pripraviť žiakov na komplexné riešenie výrobných problémov, ale aj na ich pohotovú adaptabilitu a prispôsobenie sa pre prácu v nových výrobných a nevýrobných odvetviach (v závislosti od trhu práce), pre uplatňovanie nových  technológií a rozvoj podnikateľských činností vo výrobnej sfére a v službách.

V súčasnej dobe sa vzdelávacie aktivity realizujú v čoraz väčšej miere v automobilovej výrobe a výrobe rôznych komponentov. Vzdelávanie v strojárstve má veľkú perspektívu aj vďaka množstvu iných príležitostí, keďže strojári sú žiadaní v rôznych odvetviach a sektoroch hospodárstva. Strojárom sa ponúkajú široké možnosti uplatnenia. Informačné a komunikačné technológie, výroba a opravy automobilov, strojárenstvo,  elektronické počítačové systémy, elektrotechnika, jemná mechanika, elektrotechnika so zameraním na automatizované systémy vyššej generácie charakterizované stavebnicovými prvkami z oblasti strojárstva, elektroniky, regulačnej techniky i technickej kybernetiky. Zároveň im umožňuje získané vedomosti aplikovať v praxi pri riešení praktických problémov a vykonávaní praktických úkonov v profesii. Skutočné široké perspektívy a množstvo príležitostí čaká na absolventov stredných škôl so zameraním na strojárske odvetvie. Vzdelávací program poskytne nevyhnutný základ vedomostí a zručností, ale efektivita vzdelávania bude spočívať hlavne na pružnosti a efektivite školských vzdelávacích programov, ktoré musia reagovať na potreby trhu, potreby regiónu a požiadavky zamestnávateľov.

Vhodným zoskupením predmetov sa štúdium strojárstva orientuje predovšetkým na grafické systémy, čo sa považuje za nosný program tohto študijného odboru v našej škole, ďalej na automatizáciu a robotiku v súlade s potrebami trhu práce. Jeho príprava a vzdelávanie poskytuje aj možnosti ďalšieho vysokoškolského štúdia. Absolvent má získať vedomosti a zručnosti umožňujúce jeho uplatnenie na pracovnom trhu v Slovenskej republike, ale aj v rámci krajín EÚ.

V odbornom vzdelaní si absolvent osvojí vlastnosti technických materiálov používaných v strojárstve. Bude vedieť čítať technické výkresy a zhotoviť náčrty jednoduchých súčiastok a montážnych zostáv, stanoviť správny technologický postup a zvoliť optimálne pracovné podmienky pre výrobný proces a presne definovať jednotlivé časti. Bude sa správne orientovať v príslušných technických normách a technických predpisoch. Oboznámi sa so základnými spôsobmi spracovania technických materiálov prostredníctvom vhodných nástrojov, strojov a zariadení. Bude vedieť správne používať meradlá a ovládať vhodnosť merania pre dané pracovné postupy, upravovať pracovné pomery s ohľadom na optimálnu trvanlivosť nástrojov a ich výmeny, obsluhovať, kontrolovať a udržiavať pracovné stroje, zariadenia a mechanizmy. Pri práci s náradím spozná jeho správne použitie, manipuláciu a ošetrovanie, zvládne jednotnú odbornú terminológiu a symboliku. Bude schopný dodržiavať zásady a predpisy bezpečnosti práce, požiarnej ochrany a ochrany životného prostredia, podporovať podnikateľské aktivity smerujúce k trvalej prosperite podnikateľského subjektu. Získaná kvalifikácia sa potvrdí maturitnou skúškou a žiak získa maturitné vysvedčenie.

Študijný odbor  strojárstvo  ponúka kvalifikáciu so širokým záberom na výkon konštrukčného, technologického, prevádzkového a riadiaceho  charakteru v pozícii stredného technicko-hospodárskeho pracovníka alebo umožňuje pokračovať v štúdiu na technickej univerzite.

V oblasti všeobecného vzdelania absolvent získal  potrebnú slovnú zásobu pre ústnu a písomnú komunikáciu, orientáciu v literatúre, prehľad v dejinách  a vo vývoji ľudskej spoločnosti; osvojil si základy stredoškolskej matematiky a prírodovedných predmetov, ovláda jeden cudzí jazyk na úrovni B1 európskeho referenčného rámca a vie používať IKT. V oblasti odborného vzdelania  je absolvent spôsobilý kresliť výrobné výkresy súčiastok v programoch 2D a 3D, vypracovať technologické postupy bežnej strojárskej výroby, programovať CNC stroje, používať meradlá, prístroje, zariadenia na meranie a kontrolu súčiastok a zisťovanie vlastností materiálov, zhotoviť jednoduché strojové súčiastky so správnou voľbou stroja, nástroja a podmienok pri ich opracovaní. Pozná najbežnejšie softvérové produkty, hardvérové vybavenia a periférne zariadenia a je adaptabilný  na nové produkty IKT.

4.1
Organizácia výučby
Školský vzdelávací program strojárstvo – grafické systémy zahŕňa teoretické a praktické vyučovanie, organizované v priestoroch školy. Teoretické vyučovanie sa týka tak všeobecných ako i odborných predmetov. Je uskutočňované v klasických učebniach resp. v špecializovaných učebniach. Všeobecná zložka vzdelávania vychádza zo skladby všeobecno-vzdelávacích predmetov učebného plánu. V jazykovej oblasti je vzdelávanie a príprava zameraná na slovnú a písomnú komunikáciu, ovládanie oznamovacieho odborného prejavu v slovenskom jazyku, na vyjadrovanie sa v bežných situáciách spoločenského a pracovného styku v cudzom jazyku. Žiaci sa tiež oboznamujú s vývojom ľudskej spoločnosti, základnými princípmi etiky a s dejinami Slovenska i Európy. Osvojujú si poznatky z matematiky a fyziky, ktoré sú nevyhnutné pre výkon povolania. Veľký dôraz sa kladie na rozvoj osobnosti žiaka, na formovanie ich osobnostných a profesionálnych vlastností, postojov a hodnotovej orientácie. Na teoretické vyučovanie nadväzuje praktické vyučovanie, ktoré sa uskutočňuje formou praktických cvičení, delených hodín v odborných učebniach a odbornej praxe. Predmet odborná prax sa vyučuje v školských dielňach a v treťom ročníku na pracovisku zamestnávateľa vo firmách, s ktorými škola spolupracuje počas jedného dňa v týždni v čase 8:00 - 14:00 počas celého školského roka . Materiálno-technické vybavenie školských dielní, špecializovaných a odborných učební sa priebežne dopĺňa a inovuje podľa požiadaviek reálnej praxe a technického pokroku.
4.2
Podmienky prijímania žiakov na štúdium

Uchádzači o štúdium v danom odbore sú prijímaní podľa aktuálne platných schválených kritérií prijímania žiakov, ktoré sú zverejnené na webe školy v sekcii Pre uchádzačov – Prijímacie skúšky.
4.3
Zdravotné požiadavky na uchádzača 

Uchádzač so špeciálnymi výchovno vzdelávacími potrebami pripojí k prihláške vyjadrenie Centra poradenstva a prevencie. 

Všetci vyučujúci, ktorí majú takýchto žiakov v triede, sú dobre informovaní o možnostiach a prekážkach vo vzdelávaní žiakov so špecifickými vývojovými poruchami učenia, o individuálnych predpokladoch a potrebách konkrétnych žiakov. V súlade s konkrétnou špeciálnou vzdelávacou potrebou volia vhodné metódy a formy vyučovania a hodnotenia výsledkov (individuálne tempo, nahradenie písania dlhých textov testami, špeciálne formy skúšania) a v niektorých prípadoch aj kompenzačné pomôcky (počítače – využitie korektúry textu, farebné čítanie, grafické počítačové programy). 

Úspešná integrácia týchto žiakov, získanie odbornej kvalifikácie, je predpokladom a podmienkou ich úspešnej integrácie do života, na trhu práce. Je výhodné, ak proces integrácie týchto žiakov medzi bežnú populáciu začne už v základnej škole, v ktorej by sa mali žiaci naučiť systém nápravných postupov, kompenzačných postupov a pomôcok; rešpektovanie týchto postupov, pravidiel, ich tvorivá aplikácia na ďalšie úlohy, s ktorými sa žiak stretá mu pomôžu zvládnuť aj úlohy a odborné učivo na strednej škole.
4. Profil absolventa

Študijný odbor 2381 M strojárstvo je zameraný na automatizáciu strojárskej výroby – projektovanie, výrobu a meranie pomocou počítača v súlade s platnými technickými normami.  Absolvent zvládne CAD software na návrh, výpočet, modelovanie i tvorbu výkresovej dokumentácie; software na dielenské a CAM programovanie výroby súčiastok číslicovo riadeným  strojom; CAT software na 3D kontrolu a meranie súčiastok súradnicovým meracím strojom i rôzne meracie metódy pomocou ručných meradiel. Pozná pneumatické a hydraulické mechanizmy, 3D tlač. 
Absolvent zvládne základy programovania v programovacom jazyku Python (Delphi), dokáže naprogramovať jednoduchý algoritmus riadenia výrobnej linky prostredníctvom PLC, ovláda základy programovania robotov, robotického ramena a robotickej stavebnice. Absolvent je pripravený na pozíciu v stredných technicko-hospodárskych oddeleniach v strojárskych podnikoch, schopných samostatne vykonávať práce konštrukčného, technologického, prevádzkového, riadiaceho charakteru v závislosti od absolvovaného odborného zamerania. Okrem uvedených uplatnení pripravuje študijný odbor na štúdium na vysokých školách technického zamerania. Súčasťou vzdelávania je aj prax v školských dielňach a vo vybraných strojárskych firmách.
5.1
Všeobecné kľúčové kompetencie absolventa
Kľúčové kompetencie sú tie, ktoré potrebujú všetci ľudia na svoje osobné naplnenie a rozvoj, zamestnateľnosť, sociálne začlenenie, udržateľný životný štýl, úspešný život v spoločnosti, ktorá žije v mieri, pre riadenie života so zodpovedným prístupom ku zdraviu a aktívne občianstvo.

Všetky kľúčové kompetencie sú detailne uvedené v ŠVP a jeho dodatkoch príslušnej skupiny odborov a stupňa vzdelania a v ŠkVP sú len stručne vysvetlené kvôli prehľadnosti. Škola sa zaväzuje realizovať výchovno-vzdelávaciu činnosť tak, aby u žiaka rozvíjala všetky kľúčové kompetencie a absolvent odboru tak disponoval všetkými kľúčovými kompetenciami a mohol viesť kvalitný život.

· Gramotnosť je schopnosť identifikovať, pochopiť, tvoriť a interpretovať koncepty, pocity, fakty a názory ústnou aj písomnou formou pomocou vizuálnych, zvukových a digitálnych materiálov v rozličných odboroch a kontextoch. Zahŕňa schopnosť efektívne komunikovať a nadväzovať kontakty s ostatnými. Rozvoj uvedenej kľúčovej kompetencie bude zabezpečená vo všetkých predmetoch. 

· Absolvent (sa) dokáže:

· porozumieť akémukoľvek počutému vecnému textu, ktorého obsah, štýl a jazyk sú primerané jeho osobným a odborným záujmom;

· porozumieť  obsahu a významu vecného textu (vrátane tabuliek, grafov, nákresov a schém), vyhľadať explicitne a implicitne vyjadrené informácie a spojiť ich do ucelenej informácie;

· identifikovať v texte logické, časové a príčinno-následné súvislosti;

· uplatniť základy kritického čítania, t. j. vie vnímať väčšinu problémov nastolených textom a identifikuje explicitné chyby a protirečenia, ktoré sa v texte nachádzajú;

· vyjadriť súvislé a logicky usporiadané ústne prejavy s rôznym cieľom pre špecifické publikum na témy, ktoré sú blízke jeho osobným a odborným záujmom;

· sformulovať vlastný názor a pomocou argumentov ho obhájiť;

· bez prípravy začať, udržiavať a ukončiť komunikáciu na akúkoľvek jemu blízku všeobecnú a odbornú tému;

· aktívne zapojiť do diskusie, svoj prejav formuluje zrozumiteľne a pokojne; dokáže sa pohotovo zorientovať v komunikačnej situácii a jasne reagovať zrozumiteľnou odpoveďou alebo otázkou;

· dodržiavať zásady spoločenskej komunikácie, dokáže komunikačnej situácii vhodne prispôsobiť stratégiu, charakter a tón komunikácie;

· vytvoriť štruktúrovaný a kompozične zrozumiteľný text, ktorý mu je blízky témou alebo odbornosťou;

· pri tvorbe textu uplatniť logické, časové a príčinno-následné súvislosti textu a požiadavky slovosledu v súlade s komunikačnou situáciou.

· Viacjazyčnosť je kompetencia, ktorá vymedzuje schopnosť používať rozličné jazyky na vhodnú a účinnú komunikáciu v primeranej škále spoločenských a kultúrnych súvislostí. Ide o schopnosti sprostredkúvať informácie medzi rôznymi jazykmi a médiami. Pokiaľ je to vhodné, môže zahŕňať zachovanie a ďalší rozvoj kompetencií v materinskom jazyku, ako aj osvojenie si úradného jazyka (jazykov) danej krajiny. Rozvoj uvedenej kľúčovej kompetencie bude zabezpečená v predmetoch z časti Jazyk a komunikácia. 
Absolvent (sa) dokáže:
· pochopiť hlavné body jasnej štandardnej reči o známych veciach, s ktorými sa pravidelne stretáva vo svojom živote. Rozumie zmyslu mnohých rozhlasových alebo televíznych programov o aktuálnych udalostiach a témach osobného či odborného záujmu, keď je prejav relatívne pomalý a jasný;
· porozumieť textom, ktoré pozostávajú zo slovnej zásoby často používanej v každodennom živote alebo ktoré sa vzťahujú na jeho prácu; 

· zvládnuť väčšinu situácií, ktoré sa môžu vyskytnúť počas cestovania v oblasti, kde sa hovorí daným cudzím jazykom. Dokáže nepripravený vstúpiť do konverzácie na témy, ktoré sú známe, ktoré ho osobne zaujímajú, alebo ktoré sa týkajú osobného každodenného života;
· spojiť slovné spojenia jednoduchým spôsobom tak, aby opísal skúsenosti a udalosti, vlastné sny, nádeje a ambície. Stručne dokáže uviesť dôvody a vysvetlenia názorov a plánov, vyrozprávať príbeh alebo zápletku knihy či filmu a opísať vlastné reakcie; 

· napísať jednoduchý súvislý text na témy, ktoré sú mu známe alebo ho osobne zaujímajú, alebo napríklad aj e-maily opisujúce jeho skúsenosti a dojmy. 
· Matematická kompetencia a kompetencia vo vede, v technológii a inžinierstve je schopnosť rozvíjať a využívať matematické myslenie a porozumenie na riešenie rôznych problémov v každodenných situáciách. Kompetencia vo vede sa vzťahuje na schopnosť vysvetliť prírodné javy pomocou základných vedomostí a metodiky vrátane pozorovania a experimentovania s cieľom klásť otázky a odvodiť závery podložené dôkazmi. Kompetencie v technológii a inžinierstve sa chápu ako uplatňovanie daných vedomostí a metodiky ako odpovedí na vnímané ľudské túžby a potreby. Kompetencia vo vede, v technológii a inžinierstve zahŕňa porozumenie zmenám spôsobeným ľudskou činnosťou a zodpovednosti občana ako jednotlivca. Rozvoj uvedenej kľúčovej kompetencie bude zabezpečená v predmetoch z časti Človek a príroda, Matematika a práca s informáciami a vo všetkých predmetoch odborného vzdelávania.  

Absolvent (sa) dokáže:

· efektívne aplikovať matematické princípy a postupy v rámci svojho odboru;

· komunikovať v matematickom jazyku a používať vhodné pomôcky vrátane štatistických údajov a grafov;

· chápať vedu ako proces bádania rôznymi metódami vrátane pozorovania a riadených experimentov, logicky a racionálne myslieť pri overovaní hypotéz;

· aktívne zaujímať o etické otázky a podporu bezpečnosti a environmentálnej udržateľnosti, najmä pokiaľ ide o vedecko-technický pokrok v súvislosti s jednotlivcom, rodinou, komunitou a celosvetovými otázkami.

· Digitálna kompetencia zahŕňa sebaisté, kritické a zodpovedné využívanie digitálnych technológií na vzdelávanie, prácu a účasť na dianí v spoločnosti, ako aj interakciu s digitálnymi technológiami. Zahŕňa informačnú a dátovú gramotnosť, komunikáciu a spoluprácu, mediálnu gramotnosť, tvorbu digitálneho obsahu, bezpečnosť, otázky súvisiace s duševným vlastníctvom, riešenie problémov a kritické myslenie. Rozvoj uvedenej kľúčovej kompetencie bude zabezpečená vo všetkých predmetoch.

Absolvent (sa) dokáže:

· používať digitálne technológie na podporu svojho aktívneho občianstva a sociálneho začlenenia, spoluprácu s ostatnými a kreatívnosť pri dosahovaní osobných, sociálnych alebo obchodných cieľov s uvedomením si príležitosti, obmedzení, vplyvov a rizík, ktoré predstavujú;

· kriticky pristupovať k platnosti, spoľahlivosti a vplyvu informácií a údajov dostupných vďaka digitálnym prostriedkom a poznať právne a etické zásady súvisiace s prácou s digitálnymi technológiami;

· chrániť informácie, obsah, údaje a digitálne identity, ako aj rozoznávať softvéry, zariadenia, umelú inteligenciu alebo roboty a efektívne s nimi pracovať;

· chápať všeobecné zásady, mechanizmy a logiku vyvíjajúcich sa digitálnych technológií a poznať základné funkcie a spôsoby použitia rôznych zariadení, softvérov a sietí.

· Osobná a sociálna kompetencia a schopnosť učiť sa je schopnosť uvažovať o vlastnej osobnosti, efektívne riadiť čas a informácie, konštruktívne spolupracovať s ostatnými a riadiť vlastné vzdelávanie a kariéru. Zahŕňa schopnosť zvládnuť zložité situácie, učiť sa, zachovať si fyzické aj duševné zdravie a dbať o svoje zdravie a viesť život zameraný na budúcnosť, byť empatický a zvládať konflikty v inkluzívnom a podporujúcom prostredí. Rozvoj uvedenej kľúčovej kompetencie bude zabezpečená vo všetkých predmetoch.

Absolvent (sa) dokáže:

· starať o svoj fyzický a duševný rozvoj, uvedomovať si dôsledky nezdravého životného štýlu a závislostí;

· kriticky uvažovať o svojich vlastných predsudkoch a stereotypoch a o tom, čo sa za nimi skrýva;

· preukázať istotu vo svoje schopnosti zvládnuť výzvy v živote;

·  dôsledne dodržiavať svoje záväzky voči iným;

· pri práci podporovať druhých aj napriek rozdielnym názorom;

· identifikovať zdroje učenia sa, vybrať najspoľahlivejšie zdroje informácií alebo uskutočniť zodpovedný výber z existujúcich možností;

· dokáže použiť explicitné a definovateľné kritériá, princípy alebo hodnoty pri tvorbe úsudkov.

· Občianska kompetencia je schopnosť konať ako zodpovedný občan a v plnej miere sa zúčastňovať na občianskom a sociálnom živote, a to opierajúc sa o znalosť sociálnych, hospodárskych, právnych a politických konceptov a štruktúr, ako aj o chápanie celosvetového vývoja a udržateľnosti. Rozvoj uvedenej kľúčovej kompetencie bude zabezpečená vo všetkých predmetoch.

Absolvent (sa) dokáže:

· rešpektovať ľudí, ktorí majú odlišné názory v oblasti politiky a vierovyznania;

· vykonávať povinnosti aktívneho občana na miestnej, národnej alebo globálnej úrovni;

· porozumieť rôznym spôsobom, akými občania môžu ovplyvňovať politiku;

· kriticky uvažovať o vplyve propagandy na život jednotlivca, spoločnosti a vývoj súčasného sveta;

· dokáže zhodnotiť vplyv spoločnosti na svet prírody, napríklad z hľadiska rastu a vývoja populácie, spotreby prírodných zdrojov.

· Podnikateľská kompetencia sa vzťahuje na schopnosť využívať príležitosti a myšlienky a meniť ich na hodnoty pre ostatných. Je založená na tvorivosti, kritickom myslení a riešení problémov, iniciatívnosti, vytrvalosti, ako aj schopnosti spolupracovať s cieľom plánovať a riadiť projekty s kultúrnou, sociálnou alebo finančnou hodnotou. Rozvoj uvedenej kľúčovej kompetencie bude zabezpečená vo všetkých predmetoch.

Absolvent (sa) dokáže:
· opísať a pochopiť prístupy k plánovaniu a riadeniu projektov; 

· uvedomiť etické zásady a výzvy udržateľného rozvoja; 

· chápať sociálne a hospodárske príležitosti a výzvy, ktorým čelí zamestnávateľ, organizácia či spoločnosť. 
· Kompetencia v oblasti kultúrneho povedomia a prejavu zahŕňa chápanie a rešpektovanie toho, ako sa myšlienky a význam kreatívne vyjadrujú a šíria v rôznych kultúrach a prostredníctvom rôznych druhov umenia a iných kultúrnych foriem. Zahŕňa rozvoj a vyjadrovanie vlastných názorov a schopnosť identifikovať svoje miesto alebo úlohu v spoločnosti rôznymi spôsobmi a v rôznych kontextoch. Rozvoj uvedenej kľúčovej kompetencie bude zabezpečená vo všetkých všeobecnovzdelávacích humanitných predmetoch.

Absolvent (sa) dokáže:

· vyhľadávať možnosti spoznať iné kultúry s cieľom poznať tradície a iný pohľad na svet;

· zaujať otvorený postoj a rešpekt k rôznorodosti kultúrneho prejavu, ako aj etický a zodpovedný prístup k intelektuálnemu a kultúrnemu vlastníctvu;

· poznať miestnu, národnú, regionálnu, európsku a globálnu kultúru a jej prejavy vrátane jazyka, dedičstva a tradícií či kultúrnych produktov a porozumieť tomu, ako sa tieto prejavy môžu navzájom ovplyvňovať a ako môžu ovplyvňovať názory jednotlivca.
5.2
Špecifické kľúčové kompetencie
Absolvent preukazuje: 

· schopnosť správne organizovať a plánovať si prácu,

· schopnosť prijímať rozhodnutia a niesť zodpovednosť,

· analytické myslenie, rozpoznáva súvislosti, fakty a vyvodzuje adekvátne závery,

· strategické a koncepčné myslenie, predstavuje a sprostredkováva vlastnú víziu,

· dôslednosť a zodpovednosť pri riešení pracovných povinností,

· kritické myslenie, hľadá príčiny, dôkazy a argumenty, dokáže byť nezaujatý, nepodlieha populizmu a predsudkom,

· tvorivosť, finalizuje nápad, riešenie a myšlienku,

· telesnú zdatnosť,

· manuálnu zručnosť. 
5.3
Odborné kompetencie
Absolvent vie:

· charakterizovať základy mechaniky, technológie a konštrukcie, technického kreslenia,

· orientovať sa v odbornej terminológii, v technických predpisoch a normách, vyžívať ich pri tvorbe technickej dokumentácie, 

· popísať technické zobrazovanie strojových súčiastok a konštrukčných celkov, prvky pneumatických a hydraulických mechanizmov, vysvetliť ich funkciu a princíp činnosti, 

· poznať schematické značky a schémy pneumatických a hydraulických obvodov, 

· popísať strojové súčiastky, mechanizmy a stroje,

· vedieť využívať základné oblasti náuky o materiáloch, druhy používaných materiálov v strojárstve a jednotlivé spôsoby tepelného a chemicko – tepelného spracovania,

· vedieť základné spôsoby trieskového obrábania konvenčnými a nekonvenčnými spôsobmi, 

· popísať základné spôsoby vytvorenia nerozoberateľných spojov,

· vedieť popísať postupy zlievarenstva a tvárnenia, 

· charakterizovať metódy a spôsob tlačenia na 3D tlačiarňach, 

· ovládať odbornú terminológiu kontroly a merania 

· charakterizovať mechanizáciu a automatizáciu strojárskej výroby, 

· charakterizovať základné veličiny elektrostatického, elektrického a magnetické poľa,

· vysvetliť princíp činnosti snímačov elektrických a neelektrických veličín,

· vysvetliť princíp činnosti elektrických a elektropneumatických akčných členov,

· vysvetliť činnosť jednotlivých logických systémov,

· vysvetliť princíp činnosti a použitie PLC systémov, 

· poznať základné pojmy z oblasti robotiky,

· popísať základné systémy a komponenty potrebné pre zostavenie robota,

· analyzovať problém, navrhnúť algoritmus riešenia problému, zapísať algoritmus v    zrozumiteľnej formálnej podobe, overiť správnosť algoritmu,

· definovať riziká a hrozby v digitálnom prostredí,

· charakterizovať základy programovania v príslušnom programovacom jazyku,

· porozumieť autentickým hovoreným prejavom a písaným textom a komunikovať v jednom cudzom jazyku – anglickom jazyku - minimálne na úrovni B1 podľa Spoločného európskeho referenčného rámca pre jazyk.

5.4
Odborné zručnosti
Absolvent vie:

· aplikovať technické zobrazovanie strojových súčiastok a konštrukčných celkov s použitím aktuálne platných noriem prostredníctvom CAD systému, 

· aplikovať technické normy pri vypracovaní technickej dokumentácie, vytvoriť technickú dokumentáciu pre súčiastku a konštrukčný celok, 

· riešiť technické výpočty pre návrh strojových súčiastok, 

· vytvoriť jednoduché obvody pneumatických mechanizmov a simulovať ich činnosť, 

· čítať schémy pneumatických obvodov, 

· zapojiť reálne pneumatické prvky a vytvoriť funkčné pneumatické obvody, 

· vytvoriť jednoduché obvody hydraulických mechanizmov a analyzovať ich činnosť,

· vykonať technologický výpočet pre návrh rozmerov polotovaru, 

· zadať rezné podmienky pre obrábanie pomocou strojníckych tabuliek, 

· vytvoriť podrobný kreslený a písaný výrobný postup zadanej súčiastky, 

· vytvoriť program pre CNC obrábanie, 

· vytvoriť model a program pre 3D tlač, tlačiť na 3D tlačiarni, 

· identifikovať strojové súčiastky, zvoliť najefektívnejší pracovný postup pri pracovných operáciách, navrhnúť spôsob výroby súčiastok,

· aplikovať základné spôsoby ručného a strojného opracovania materiálu,

· vytvoriť rozoberateľné a nerozoberateľné spoje,

· obsluhovať konvenčné stroje a pracovať podľa technickej dokumentácie,

· programovať a pracovať na CNC strojoch,

· manipulovať s materiálom tak, aby nepoškodzoval životné prostredie,

· navrhnúť metódu merania pre dosahovanie presných výsledkov jednotlivých meraní, 

· pracovať s meradlami určenými na meranie rozmerov, uhlov, tvarov, na kontrolu akosti povrchu a vlastností materiálu, 

· pracovať v pracovnom prostredí meracieho programu Calypso, 

· pracovať s 3D súradnicovým meracím prístrojom,

· aplikovať zásady bezpečnosti a ochrany zdravia pri práci, hygieny práce a ochrany životného prostredia v procese strojárskej výroby,

· ovládať anglický jazyk v hovorenej a písomnej podobe na úrovni B1až B2,

· riešiť obvody jednosmerného a striedavého prúdu, zapájať elektrické obvody, merať základné elektrické veličiny,

· vytvoriť a editovať aplikačné programy pre logické obvody a odstraňovať v nich chyby,

· programovať a diagnostikovať činnosť zariadení ovládaných pomocou PLC, 

· riadiť a regulovať činnosť mechatronického systému, 

· vytvárať programy na ovládanie robotov a robotického ramena,

· riešiť komplexné úlohy s využitím robotických zariadení,

· analyzovať, porovnať a zhodnotiť zdroje údajov, informácií a digitálneho obsahu,

· aplikovať pravidlá konštrukcie programovacieho jazyka na zostavenie postupnosti príkazov,

· používať nástroje programovacieho jazyka na algoritmické riešenie problémov a interpretáciu zvoleného riešenia,

· zaznamenať postup riešenia problému pomocou zvoleného programu,

· overiť správnosť riešenia problému - odladiť navrhnuté programové riešenie.
5. Učebný plán 

	Škola (názov, adresa)
	Stredná priemyselná škola strojnícka, Duklianska 1, 080 04 Prešov

	Názov ŠkVP
	Strojárstvo – grafické systémy

	Kód a názov  ŠVP
	23 Strojárstvo a ostatná  kovospracúvacia výroba 

	Kód a názov študijného odboru
	2381 M  strojárstvo

	Stupeň vzdelania
	úplné stredné odborné vzdelanie 

	ŠKKR/EKR
	4

	Dĺžka štúdia
	4 roky

	Forma štúdia
	denná

	Druh školy
	štátna

	Vyučovací jazyk
	slovenský


	Kategórie a názvy vyučovacích predmetov
	Počet týždenných vyučovacích hodín vo vzdelávacom programe v ročníku

	
	1.
	2.
	3.
	4.
	Spolu

	Všeobecné vzdelávanie
	 
	 
	 
	 
	 

	Jazyk a komunikácia
	 
	 
	 
	 
	 

	Slovenský jazyk a literatúra
	4
	3
	3
	3
	13 (1)

	Anglický jazyk b)
	3
	3
	3
	3
	12

	Konverzácia v anglickom jazyku
	 
	 
	1
	1
	2 (2)

	Človek, hodnoty a spoločnosť
	 
	 
	 
	 
	 

	Etická výchova/Náboženská výchova c)
	1
	1
	 
	 
	2

	Dejepis 
	2
	 
	 
	 
	2

	Občianska náuka
	1
	1
	1
	 
	3

	Človek a príroda
	 
	 
	 
	 
	 

	Fyzika 
	2
	1
	 
	 
	3

	Matematika a práca s informáciami
	 
	 
	 
	 
	 

	Matematika
	4
	3
	 3
	 3
	13 (7)

	Zdravie a pohyb
	 
	 
	 
	 
	 

	Telesná a športová výchova d)
	2
	2
	2
	2
	8

	Spolu
	19
	14
	13
	12
	58

	Odborné vzdelávanie
	 
	 
	 
	 
	 

	Teoretické vzdelávanie e, g)
	9
	11
	11
	7
	38 (2)

	Ekonomika
	 
	 
	 
	2
	2

	Technická grafika
	2
	
	
	
	2

	Mechanika 
	2
	2
	 
	 
	4

	Strojárska technológia
	2
	3
	2
	2
	9

	Strojárska konštrukcia 
	 
	3
	2
	2
	7

	Automatizácia 
	 
	 
	2
	 
	2

	Automatizácia riadenia výroby
	 
	
	 
	1 
	1

	Mechatronika
	
	1
	1
	
	2

	Základy elektrotechniky
	2
	1
	
	
	3

	Kontrola a meranie
	
	1
	
	
	1

	Logistika výroby
	
	
	3
	
	3

	Osobnostné zručnosti pre život a prax i)
	1
	
	1
	
	2

	Praktická príprava f)
	6
	8
	10
	14
	38 (4)

	Technická grafika
	2
	
	
	
	2

	Aplikovaná informatika 
	2
	
	
	 
	2

	Robotika 
	 
	1
	
	1
	2

	Cvičenia z mechatroniky
	 
	
	
	 2 
	2

	Technologické cvičenia 
	 
	1
	1
	1
	3

	Konštrukčné cvičenia 
	 
	
	2
	2
	4

	Grafické systémy 
	
	3
	2
	 
	4

	Programovanie CNC strojov 
	 
	
	2
	2
	4

	Kontrola a meranie
	 
	 
	2
	1
	3

	Cvičenia z automatizácie
	 
	 
	 
	2
	2

	Prax h)
	2
	3
	1
	3
	9

	Spolu
	15
	19
	21
	21
	76

	Spolu
	34
	33
	34
	33
	134

	Účelové kurzy
	Celkový počet vyučovacích hodín v ročníku

	Kurz na ochranu života a zdravia
	
	
	18
	
	18

	Lyžiarsky kurz
	30
	
	
	
	30

	Účelové cvičenie
	12
	12
	
	
	24

	Prehľad využitia týždňov
	
	
	
	
	

	Vyučovanie podľa rozpisu a)
	33
	33
	33
	30
	129

	Maturitná skúška
	 
	 
	 
	1
	1

	Časová rezerva (účelové cvičenia, KOŽAZ, opakovanie učiva, exkurzie, ...)
	7
	5
	4
	6
	22

	Súvislá prevádzková prax
	 
	2
	3
	 
	5

	Spolu týždňov
	40
	40
	40
	37
	157


Poznámky k rámcovému učebnému plánu:
a) Disponibilné hodiny sú použité takto: 1 hodiny na slovenský jazyk a literatúru, 2 na konverzáciu v anglickom jazyku, 7 na matematiku, 2 na teoretické vzdelávanie a 4 na praktickú prípravu.

b) Žiaci majú možnosť si osvojiť anglický jazyk. Pri počte žiakov nad 25 sa trieda delí na skupiny. 

c) Predmety etická výchova/náboženská výchova sa vyučujú podľa záujmu žiakov v 1. a 2. ročníku v skupinách s maximálnym počtom žiakov 20. Predmety nie sú klasifikované známkou.

d) Na predmete telesná a športová príprava sa žiaci triedy nedelia na skupiny. Predmet nie je klasifikovaný známkou.

e) Teoretické odborné vzdelávanie prebieha v odborných učebniach. 

f) Praktická odborná príprava sa realizuje formou praktických cvičení v odborných učebniach a laboratóriách a formou odbornej praxe v školských dielňach. V treťom ročníku praktická odborná príprava prebieha počas jedného pracovného dňa na pracovisku zamestnávateľa vo firme s odborným zameraním zodpovedajúcim danému študijnému odboru. Vyučovacie hodiny praktickej  prípravy sa vyučujú v blokoch a žiaci sa delia do skupín, najmä s ohľadom na bezpečnosť a ochranu zdravia pri práci a na hygienické požiadavky podľa všeobecne záväzných právnych predpisov. Pri vyučovaní predmetov odborná prax, a elektrotechnické merania je maximálny počet žiakov v skupine 10. Na hodinách ostatných predmetov praktickej prípravy je v skupine najviac 13 žiakov.

g) Žiaci v každom ročníku absolvujú exkurzie na prehĺbenie, upevnenie a rozšírenia poznatkov získaných v teoretickom vyučovaní. Exkurzie sú súčasťou výchovno- vzdelávacieho procesu. Pripravuje a vedie ich učiteľ, ktorého predmet najviac súvisí s obsahom exkurzie.

h) Žiaci majú predmet odborná prax v rámci vyučovania v odborných učebniach školy. Okrem toho sa zúčastňujú súvislej odbornej praxe vo firmách ktorých zameranie je v súlade s profilom absolventa študijného odboru. V druhom ročníku je to dvojtýždňová prax v rozsahu 60 hodín a v treťom ročníku trojtýždňová v rozsahu 90 hodín.
i) Predmet Osobnostné zručnosti pre život a prax nie je klasifikovaný známkou a vyučuje sa v dvojhodinovom bloku každý druhý týždeň.
6. Učebné osnovy

Konkrétne učebné osnovy sú v prílohovej časti.

7. hodnoteniE žiakov


Hodnotenie žiakov na predmetoch všeobecného a odborného zamerania sa riadi zákonom č. 245/2008 Z. z. o výchove a vzdelávaní (školský zákon), ktorý špecifikuje hodnotenie žiakov a opatrenia vo výchove v základných školách a stredných školách (§ 55 – § 58), Metodickým pokynom č. 21/2011 na hodnotenie a klasifikáciu žiakov stredných škôl, aktuálne platným schváleným Školským poriadkom Strednej priemyselnej školy strojníckej, Duklianska 1, Prešov.


Učitelia budú dbať na to, aby prostredníctvom hodnotenia nedochádzalo k rozdeľovaniu žiakov na úspešných a neúspešných, schopných a neschopných. Hodnotenie nie je primárne zamerané na porovnávanie jednotlivca s jeho spolužiakmi,  sústredí sa na individuálny pokrok každého žiaka, resp. na hodnotenie podľa dopredu stanovených požiadaviek – kritérií. Neoddeliteľnou súčasťou hodnotenia žiaka je aj jeho správanie, prístup a postoje. Hodnotenie nikdy nesmie viesť k znižovaniu dôstojnosti, sebadôvery a sebaúcty žiaka. 


Hodnotenie je jednou z najvýznamnejších činností kontroly vyučovacieho procesu, ktorou sa zisťujú a posudzujú výsledky vzdelávania. Musí spĺňať tieto funkcie:

· diagnostická, ktorá určuje mieru vedomostí, zručností, postojov žiakov a jeho nedostatkov, 

· prognostická, ktorá identifikuje zodpovedajúce predpoklady, možnosti  a potreby  ďalšieho vývoja žiakov,

· motivačná, ovplyvňujúca pozitívnu motiváciu žiakov, 

· výchovná, formujúca pozitívne vlastnosti a postoje žiakov,

· informačná, ktorá dokumentuje výsledky vzdelávania,

· rozvíjajúca, ktorá ovplyvňuje sebakontrolu a sebahodnotenie žiakov,

· spätnoväzbová, ktorá vplýva na revidovanie  procesu výučby.


Formy hodnotenia: 

1. podľa výkonu žiaka

. výkonové hodnotenie, v ktorom sa výkon žiaka porovnáva s výkonom iných žiakov, 

a. hodnotenie absolútneho výkonu, kde sa výkon žiaka meria na základe stanoveného kritériá (norma, štandard),

b. individuálne hodnotenie, pri ktorom sa porovnáva aktuálny výkon žiaka  z jeho predchádzajúcim výkonom.

2. podľa cieľa vzdelávania

. sumatívne hodnotenie na jasne definovaných kritériách  pri ukončení štúdia ,
a. formatívne hodnotenie zabezpečuje spätnú väzbu medzi žiakom a učiteľom.
3. podľa času

. priebežné  hodnotenie, kde sa žiak hodnotí v priebehu celého vyučovacieho obdobia,   

a. záverečné hodnotenie, pri ktorom sa žiak hodnotí jednorázovo na konci vyučovacieho obdobia.
4. podľa informovanosti

. formálne  hodnotenie, kedy je žiak dopredu informovaný o hodnotení a môže sa naň pripraviť, 

a. neformálne hodnotenie, pri ktorom sa pozoruje bežná činnosť žiaka vo vyučovacom procese.

5. podľa činnosti

. hodnotenie priebehu činnosti, napr. rôznych cvičení, úloh a pod. ,
a. hodnotenie výsledku činnosti, napr. test, výkres, model, výrobok a pod.
6. podľa prostredia

. interné hodnotenie, prebieha v škole učiteľmi,
a. externé hodnotenie prebieha v škole inými ľuďmi napr. učiteľ z inej školy, odborník z praxe, inšpektor a pod.
Hodnotenie odborného vzdelávania a prípravy je založené na hodnotiacom štandarde. Je to súbor kritérií, organizačných a metodických postupov na overovanie vzdelávacích výkonov – výkonových štandardov. Zisťuje, či žiak predpísaný vzdelávací výstup zvládol. Hodnotiaci štandard zahŕňa:

· Kritériá hodnotenia zisťujú mieru realizácie plánovaných výsledkov, určujú, ako stanoviť dôkaz o tom, že učenie bolo ukončené a preukázané pre požadovaný výkonový štandard. Je dôležité aby kritériá hodnotenia boli definované na jeden výkon, aby boli konkrétne, jasné, stručné, zamerané buď na proces (činnosť) alebo na výsledok činnosti. 

· Spôsoby a postupy hodnotenia môžu byť rôzne. Pre odborné vzdelávanie a prípravu odporúčame  rozdeliť ich podľa nasledovných kritérií:

. podľa počtu skúšaných žiakov
· individuálne,

· skupinové,

· frontálne,

a. podľa časového zaradenia
· priebežné skúšanie  (skúša sa učivo jednej alebo niekoľkých vyučovacích hodín), 

· súhrnné skúšanie (skúša sa učivo tematického celku alebo učivo za celé klasifikačné obdobie),

· záverečné skúšanie (maturitné alebo opravné skúšky),

b. podľa spôsobu vyjadrovania sa
· ústne hodnotenie (otázka – odpoveď), 

· písomné hodnotenie (cieľový test, test voľných odpovedí, stanovenie (určenie niečoho), prípadová štúdia, projekt, zistenie a pod.), 

· praktické hodnotenie (cvičenia, simulácie, projekty a pod.),

c. podľa vzdelávacích výstupov sa  hodnotia kognitívne (rozumové) kompetencie napr. pamäťové alebo aktuálne činnosti a praktické kompetencie (výrobok, proces, postup). Odporúčame zaviesť tzv. „Portfólio“ ako súbor dokumentov o rôznych aktivitách žiaka a jeho výsledkoch, ako aj o oblastiach jeho aktivít, činností a miery ich praktického zvládnutia. Je to súbor dôkazov, ktoré umožňujú hodnotiť rozvoj kompetencií za určité obdobie. Pri hodnotení praktických kompetencií sa veľmi osvedčilo hodnotenie na základe „Referencií“ kompetentných osôb, odborníkov alebo organizácií, ktoré vypovedajú o kvalite vedomostí, zručností a postojoch. Rôzne metódy hodnotenia praktických a kognitívnych kompetencií ukazuje nasledovná tabuľka.

Zoznam štandardných nástrojov hodnotenia
	ODBORNÉ KOMPETENCIE
	VŠEOBECNÉ (KOGNITÍVNE) KOMPETENCIE

	Praktické cvičenia

Simulované situácie

Úloha hrou

Ústne odpovede

Projekt

Zistenie

Stanovenie (niečo určiť)

Prípadová štúdia

Zapisovanie do pracovnej knihy

Protokoly

Správy

Osobný rozhovor                           Dotazník                                        
	Ústna odpoveď (krátke, súvislé a obmedzené odpovede, doplnenia)

Písomné odpovede (testy)

Projekt

Zistenie

Stanovenie (niečo určiť)

Porovnanie

Prípadová štúdia

Školská práca

Úlohy a cvičenia




Pri rozhodovaní  o využití uvedených postupov platia tieto zásady:

· praktické, ústne a písomné overovanie  sa  používa vtedy, ak je možné overiť kompetencie na základe kritérií v určitom stanovenom čase, 

· písomné overovanie by sa malo použiť tam, kde sa dá predložiť vopred pripravený  písomný materiál,

· portfólio by sa malo použiť vtedy, keď ide o priebežné hodnotenie a nie je možné hodnotiť kompetencie podľa kritérií v stanovenom čase.

V oblasti OVP odporúčame systematické hodnotenie žiakov v kombinácií ústnej a písomnej formy, v praktickej príprave pestrú škálu praktických úloh a riešenie odborných problémových situácií.
